Cabugao, Ilocos Sur – Inyawat ni Mayor Ediboy S. Cobangbang, Jr. ti dua a sertipiko ti pammigbig a naggapu iti Departamento ti Agrikultura (DA), umuna ti LGU iti pannakaipatakder ti Greenhouse nga aggatad ti P351,000.00 babaen iti pundo ti Departamento ti Agrikultura kasta met iti P500,000 nga aggapu iti DA met laeng a maited iti Cabugao Vegetable Growers Association babaen ti programa a High Value Crops Development Program kalpasan ti flag ceremony ti taga-LGU iti dayta nga aldaw ti Lunes, Hulio 25, 2011.
Naigiddan nga inyawat ni Mayor Ediboy dagiti tseke nga aggatad ti P23,000.00 a maipabulod (soft loan) iti gunglo dagiti mannalon kadagiti 13 a barangays kas iti Nagsantaan, Bungro, Cacadiran, Quezon, Pila, Daclapan, Arnap, Bato, Baclig, Sagayaden, Salapasap, Sabang ken Rizal a rehistrado iti Department of Labor and Employment (DOLE).
DAGITI PRESIDENTE TI TUNGGAL ASSOCIATION
IRENEO FRANDO -DACLAPAN FARMER'S ASSOCIATION
GILMAR SOLMERIN -SALAPASAP FARMER'S ASSOCIATION
ROGELIO SOMERA -SABANG FARMER'S ASSOCIATION
EDY SEVILLEJA -BUNGRO FARMER'S ASSOCIATION
DARWIN INGEL -SAN PABLO FISHING ASSOCIATION
ELMER BROMEO -PUG-OS FARMER'S ASSOCIATION
ROBERTO SABLAY -NAGSANTAAN FARMER'S ASSOCIATION
ARTHORO SOLIS -ARNAP FARMER'S ASSOCIATION
DOMINADOR REYNOLD SABIO -CATTLE FARMER'S MULTI PURPOSE COOP.
JIMMY SEGUBAN -NEW CACADIRAN REBBA FARMER'S ASSOCIATION
REYNALDO SUMIBCAY -QUEZON FARMER'S ASSOCIATION
ROGELIO BARLOLONG -SAGAYADEN FARMER'S ASSOCIATION
MARCELINO NAVAL -BATO FARMER'S ASSOCIATION
JOVENCIO LOPEZ -RIZALINA FARMER'S ASSOCIATION
Nagmiting ti MAFC ken Federated Farmers’ Association kalpasan daytoy. Inggunamgunam ti Mayor a pakauna laeng daytoy ti pannakaited ti maipabulod a gatad wenno soft loan kadagiti natibker, rehistrado ken kompleto ti rekordna a gunglo dagiti mannalon iti nababa nga interes a mainayon iti pundo ti organisasion. Innayon ti Mayor nga maobligarto dagiti gunglo a mangiparang ti rekordda kas paset ti pannakamonitor daytoy nangruna iti panagbayadan.
Imbaga ti Ama ti Ili a dandanin maisubli aminen ti naipabulod a paset ti 7.5 million a pundo (RA 7171) para iti mannalon itay napalabas a panagtatalon ket maisagsagana manen a mausar itoy a madama a Wet Cropping Season 2011 (Hunio-Nobiembre).
Kalikaguman pay ti Mayor a kayatna a maipakita iti sabali nga ili ti pannakaiprayoridad dagiti mannalon iti ilina nga ad-adu a mangbukel ti umili nga umuna a pakaisangratan ti pundo nga aggapu iti RA 7171 nupay maiserbi met laeng ti pundo iti sapasap nga umili kadagiti barangays nga agmulmula ti tabako.
Iti nasao a miting, imbaga ni Mrs. Lourdes Azcueta, Municipal Treasurer ti kasasaad dayta a soft loan ken ti pannakausar dagiti mainugot a libro de benta tapno sistematiko ti panagirekord ken panag-audit dagiti agrebbeng.
Tinarawidwidan da MAFC Chairman Rogelio Barlolong ken Federated Farmers’ President Elmer Bromeo ti naaramid a miting. #
ilo_Latn ilo_Latn ilo_Latn ace_Latn eng_Latn ace_Latn eng_Latn lim_Latn ceb_Latn zho_Hans eng_Latn eng_Latn eng_Latn tgl_Latn sot_Latn lin_Latn zho_Hans ilo_Latn ilo_Latn ilo_Latn ilo_Latn ilo_Latn